Pia Tjelta

Pia Merete Tjelta (født 1977) er en norsk skuespiller som har hatt roller både på film, TV og scene. Hun er kjent fra tv-seriene Neste sommer og Lykkeland og filmer som Mongoland og Blindsone.

 Biografi 
Hun var med som ung med i barneteateret ved Rogaland Teater og turnerte i perioden 1996–1998 med et svensk friteater i Øst-Europa. I 2000 startet hun utdanningen ved Teaterhøgskolen i Oslo, som hun fullførte i 2006, etter blant annet to års permisjon og en barnefødsel.

Hun filmdebuterte i 2001 i Stavangerkomedie Mongoland og har etter det hatt sentrale roller i filmene Buddy (2003), Mars & Venus (2007), Lønsj (2008) og 90 minutter (2012). I 2018 spilte hun i Tuva Novotnys film Blindsone, en film hun fikk mye anerkjennelse for. For filmen vant hun flere priser: Silver Shell for beste kvinnelige skuespiller under San Sebastián International Film Festival 2018, beste kvinnelige hovedrolle under Kanonprisen 2018, beste skuespiller under Filmkritikerprisen 2019 og beste kvinnelige skuespiller under Amandaprisen 2019.

i 2007 spilte hun i den svensk-norske miniserien Hombres på TVNorge, og fra 2014 til 2019 spilte hun rollen som Anki i komiserien Neste sommer på samme kanal. Siden 2018 har hun hatt en sentral rolle i dramaserien Lykkeland på NRK. For sin rolle i Lykkeland fikk hun Gullruten 2022 i klassen beste birolle og var i tillegg nominert i klassen beste skuespiller under Gullruten 2019. I 2022 hadde hun hovedrollen i TV-serien Made in Oslo på Viaplay. I serien spiller hun rollen som Elin, som driver en fertilitetsklinikk, men som ikke klarer å bli gravid selv. For rollen ble hun kåret til beste skuespiller under Gullruten 2023.

Hun scenedebuterte 2006 i stykket Fyrverkerimakarens dotter på Det norske teatret, og var året etter aktuell i stykket Få meg på for faen av Olaug Nilssen på samme scene. I 2008 spilte hun hovedrollen i Elektra på Oslo Nye Teater. På Nationaltheatret debuterte hun i 2009 i en sceneversjon av Bergmans Fanny og Alexander og har ellers gjort seg bemerket i oppsetninger som Lille Eyolf (2014 og 2017) og Istialia (2012).

I 2005 var hun jurymedlem i talentprogrammet Filmstjerne på TV 2,

 Privatliv 
Tjelta fikk sitt første barn i 2001 sammen med Kyrre Haugen Sydness. Hun har siden 2014 vært samboer med Oddgeir Thune. De har tvillinger sammen.

 Filmografi og TV 
 Film 
 2001: Mongoland – Pia
2003: Kvinnen i mitt liv – Maria
2003: Buddy – Henriette
2004: Monstertorsdag – Russisk potetselger
2005: En folkefiende – Petra
2005: 37 og et halvt – Michelle 
2006: Arthur og Minimoyene – Prinsesse Selenia, (Stemme)
2007: 5 løgner – Maya
2007: Mars & Venus – Ida
2008: Lønsj – Heidi
2008: Varg Veum – Falne engler – Rebecca
2010: Pax – Angelicas mor
2011: Hjelp, vi er i filmbransjen – Helene
2012: 90 minutter – Elin
2014: Amnesia – Kathrine
2014: Kaptein Sabeltann og skatten i Lama Rama – Rosa
2018: Blindsone – Maria
 2018: Now It's Dark – Lone
2022: Diorama – Frida
2025: Se meg – Eva
2025: Ingen kommentar – Karianne TV 
Filmstjerne (2005) (talentprogram) (jury)
Hombres (2007) (miniserie) – Linn
Uti vår hage 2 (2008)
Kodenavn Hunter (2008) – Sigrid Evjen
En god nummer to (2009) – Paula Tunstrøm
Alt faller (2013) – Linn
Neste Sommer (2014–2019) – Anki
 Lykkeland (2018) – Ingrid Nyman
Beck (2018) – Heidi Hovland
Helt perfekt (2015–2018) – Pia Tjelta
Hidden - Førstefødt (2019) – Leander
Vikingane (2020) – Dragerytteren
Made in Oslo (2022) – Elin
Festning Norge (2023) – Zara Sandberg

 Priser og nominasjoner 
 Pris  Kategori  For verk  Resultat Amandaprisen 2007  Beste kvinnelige skuespiller  Mars & Venus   Amandaprisen 2013  Beste kvinnelige birolle  90 minutter   Haugesund Walk of Fame 2017  «Amanda-stein»     Wenche Foss’ ærespris 2018  Wenche Foss’ ærespris     San Sebastián International Film Festival 2018  Silver Shell for beste kvinnelige skuespiller  Blindsone   Kanonprisen 2018  Beste kvinnelige hovedrolle   Filmkritikerprisen 2019  Beste skuespiller   Amandaprisen 2019  Beste kvinnelige skuespiller   Gullruten 2019  Beste skuespiller  Lykkeland   Gullruten 2022  Beste birolle   Seriekritikerprisen 2022  Beste skuespiller i norsk serie  Lykkeland og Made in Oslo   Gullruten 2023  Beste skuespiller  Made in Oslo   Filmkritikerprisen 2026  Beste skuespiller  Se meg  

 Referanser 

 Eksterne lenker 


Kategori:Personer fra Sola kommune
Kategori:Norske skuespillere
Kategori:Amanda for beste kvinnelige hovedrolle
Kategori:Amandaprisen 2019
Kategori:Vinnere av Kanonprisen
Kategori:Vinnere av Gullruten for beste birolle
Kategori:Vinnere av Gullruten for beste skuespiller